अमिताभ बच्चन के साथ इनकी जोड़ी खूब सराही गई थी. फ़िल्म इंडस्ट्री में शशि कपूर को कई पुरस्कार मिले. 2011 में भारत सरकार की तरफ से उन्हें पद्मभूषण से भी नवाजा गया था. शशि कपूर ने बचपन से ही फिल्‍मों में काम करना शुरू कर दिया था. 1940 के दशक में उन्‍होंने कई धार्मिक फिल्‍मों में काम किया. बाल कलाकार के रूप में उनकी सबसे यादगार फिल्‍में हैं 'आग' (1948) और 'आवारा' (1951). इन दोनों ही फिल्‍मों में उन्‍होंने अपने बड़े भाई राजकूपर के बचपन का किरदार निभाया. बतौर हीरो उन्होंने 1961 में यश चोपड़ा की फिल्‍म 'धर्मपुत्र' से बड़े पर्दे पर कदम रखा.